Nå kan du kjøpe flybilletter til Riga med Bitcoins

Latviske Air Baltic tilbyr kundene å betale flybillettene med den virtuelle valutaen.

BITCOINS? JA, TAKK: Airbaltic er det første flyselskapet i verden som tilbyr kundene å betale flybillettene med Bitcoins. Vis mer

Publisert: Publisert: 22. juli 2014 20:59

Selv om du neppe har ventet på muligheten til å bestille heisatur til den latviske hovedstaden Riga med Bitcoins, ønsker Airbaltic å komme kundene i forkjøpet, skriver flyselskapet i en pressemelding.



Dette er bitcoins Bitcoin er en digital «valuta», som i motsetning til konvensjonelle valutaer som kroner eller pund, ikke er utstedt eller regulert av en sentralbank eller tilsynsmyndighet. Ideen er at transaksjoner kan skje anonymt, og uten at myndighetene kan gripe inn. Pengene «utstedes» ved at et dataprogram lager nye bitcoins.

Vis mer vg-expand-down

Airbaltic, som har ruter til Riga fra Bergen, Oslo, Stavanger og Ålesund, blir verdens første flyselskap som åpner for betalingsløsning for Bitcoins.

Billettene vil fortsatt prises i euro, men når ordren fullføres kan kunden velge å betale med Bitcoins etter gjeldende vekslingskurs.



En Bitcoin er i skrivende stund verd 620 dollar.

Bitcoin-betaling mer vanlig



Bitcoins dukket opp som betalingsmiddel som et resultat av skepsis til vanlig valuta etter den internasjonale finanskrisen som rystet børsene i 2009.

Det siste året har betalingsløsninger for Bitcoins blitt mer akseptert innen flere bransjer.

I reisebransjen har allerede Expedia lansert Bitcoin-betaling.

Dell lar kundene kjøpe datamaskiner med Bitcoins, og 50 Cent-fans kan kjøpe albumene til den amerikanske rapperen med internettvalutaen.



Les også:

Nå kan du kjøpe datamaskiner for bitcoinsUniversitets-PCer i USA brukt til å lage Bitcoins50 Cent vil ha dine BitcoinsSnart kan du kjøpe Bitcoin via PaypaleBay åpner for Bitcoin-betaling på PayPal